Kristoff med ny spurtseier mot Boasson Hagen
Etappen mellom Kongsberg og Skien var preget av regn og glatte veier. Som på onsdagens åpningsetappe, vant Kristoff spurten foran Edvald Boasson Hagen (Sky). - For et forferdelig grisevær. I siste sving virket ikke bremsene, så jeg måtte gi bånn gass. Jeg hadde tenkt å legge meg bak Edvald, men det lot seg ikke gjøre da bremsene sviktet, sa Katjusja-rytteren til TV 2. - Jeg har vunnet denne avslutningen før, så det var godt å gjøre det igjen. Det var også morsomt å sykle i gul trøye. Tour of Norway startet onsdag med en etappe mellom Fredrikstad og Sarpsborg. Tredje etappe avvikles 17. mai, og rittet avsluttes søndag.
I et ufyselig vær var Alexander Kristoff igjen sterkest i spurten og vant annen etappe av sykkelrittet Tour of Norway torsdag.